dh-unibe/image-text_koenigsfelden-charters-post-1500 huggingface dataset:
Wir, die äpptissinn ✳ unnd gmein convēt f₎n
des gotzhusz Kùngsfeldenn, ✳ thünd kundt unnd
bekennend offennlich ✳ mit disem brieff, ✳ als wir
dann ussz ordnun̄g unnd ansächenn ✳ unnser herrn̄
unnd castenvögttenn, ✳ schulthes ✳ unnd ràtt der
statt Bernn, ✳ schuldig ✳ unnd pflichtig sind word₎
unnser mittschwester ✳ fròwen Kùngunden vō
Graffenegg ✳ ir gütt, ✳ libdinng ✳ unnd anders, ✳ so
sy in unnser gotzhusz gebraucht hàtt, ✳ wider zebekerenn, ✳ das wir aber besunder des barengelts
halb ✳ zü diser zitt nit vermogennd zetünd. ✳ harum̄b
so gelobenn wir ✳ unnd verspraͤchennd by unnsern
wirdenn, ✳ güttenn trùwen ✳ unnd erenn ✳ der
genannpten unnser mitfroͧwenn ✳ usstaͤnnder sum̄
halb, ✳ die sich gebùrtt annderthalbhundertt
guldinn, ✳ von dato disz brieffs ✳ zuͤ jàr um̄b angevarlich ✳ àn alles verrer verziechenn ✳ zuͦ
Kùngsfeldenn im gotzhusz ✳ usszrichtung ✳ unnd
bezalung zetünd, ✳ by verpflicht ✳ unnd insatzn̄ng
unnsers gotzhussz guͤtter, ✳ ligennder ✳ unnd varennder, ✳ die sy ✳ unnd ire erbenn, ✳ wo
wir an thünder bezalung sùmig wurdenn, ✳ mag
angriffenn, ✳ vertigenn ✳ unnd beziechenn bisz
uff ir volkommenn benügen. ✳ unnd also hieby
zü belibenn ✳ unnd dàrwider nit zethünd,
züredenn, ✳ nàch schaffenn getànn werdenn, verbinnden wir unnsz ✳ fùr unns ✳ unnd unnser nàchkommēn ✳ by güttenn trùwen̄ ✳ mit entzichung ✳ alles usszzugs, ✳ fùnden ✳ unnd gevaͤrden
unnd wasz hiewieder sin moͤchte ✳ unnd besundeˀ
des raͤchtenn, ✳ so ein gmeine verzichung àn
vorganng einer sunderbarnn als unùtz widerspricht,
entzigenn ✳ unnd begäbenn habn̄, ✳ in crafft dis
brieffs, ✳ der des zuͤ urkùnd mit unnsers
gotzhusz ✳ unnd convents uffgetruckten siglenn ✳ verwart, gebenn ist ✳ unnd beschächenn
sampstag ✳ nächst vor cantate, ✳ wasz der drytzächennd tag desz manats meyenn, ✳ von
der geburtt Cristy unnsers herrn̄ gzaltt fùnfftzächennhundertt zwänntzig ✳ unnd fùnff jàr ꝫcꝭ.
1525 , Mai 13 .
F. Aargau .
Kunguͦnd von Graffneg
widerbrieff ꝫcꝭ
13 . May e
✳
1525